**ՈՐՈՇՈՒՄ № Ք/850-2023-Ա-18/3**

**Վարչական տույժ նշանակելու մասին**

քաղաք Գավառ 19 հունվարի 2024թ.

Հայաստանի Հանրապետության քաղաքաշինության, տեխնիկական և հրդեհային անվտանգության տեսչական մարմնի (այսուհետ՝ Տեսչական մարմին) Գեղարքունիքի տարածքային բաժնի պետ Կամո Եդոյանս, ուսումնասիրելով 22․12․2023թ․ կազմված N Ք/850-2023-Ա-18/3 արձանագրությունը և վարչական վարույթի վերաբերյալ նյութերը՝

**ՊԱՐԶԵՑԻ**

ՀՀ քաղաքաշինության, տեխնիկական և հրդեհային անվտանգության տեսչական մարմնի (այսուհետ՝ Տեսչական մարմին) ղեկավարի՝ 01.11.2023թ. N Ք/850-2023-Ա հանձնարարագիր հիման վրա Տեսչական մարմնի Գեղարքունիքի տարածքային բաժնի մասնագետների կողմից ստուգում է իրականացվել ՀՀ, Գեղարքունիքի մարզ, Ճամբարակ քաղաք, Գարդմանի 26/1 հասցեում ամբարի կառուցման շինարարական աշխատանքների նկատմամբ /կառուցապատող՝ ՄԱԶԾ Հայաստան, «Կայուն համայնքներ» ծրագիր/։ Իրականացված ստուգման արդյունքում 22․12․2023թ․ կազմվել է N Ք/850-2023-Ա-18/3 արձանագրությունը, համաձայն որի՝ տեխնիկական հսկողություն իրականացնող «Շինպրոգրես» ՓԲ ընկերությունն աշխատանքներն իրականացրել է սահմանված կարգի խախտումներով, այսինքն.

-Շինարարությունն իրականացվել է համաձայնեցված նախագծին ոչ համապատասխան.

* Ամբարի հատակն ըստ նախագծի նախատեսված է իրականացնել բետոնե մոզաիկայով, սակայն իրականացված է բետոնե հարթեցված շաղախով և յուղաներկումով,
* Երկաթբետոնե դիտահորերը պատված չեն ջրամեկուսիչ նյութով /«Քաղաքաշինության մասին» ՀՀ օրենք, 9-րդ հոդված, 2-րդ մաս, «բ» կետ/,

-Տեխնիկական հսկողություն իրականացնողի կողմից լրացված չէ շինարարության վարման մատյանը /ՀՀՇՆ-1-3.01.01-08 «Շինարարական արտադրության կազմակերպման աշխատանքների կատարում» շինարարական նորմերը հաստատելու մասին ՀՀ քաղաքաշինության նախարարի հրաման 14.01.2008թ. N 11-Ն որոշում, հավելված Ա/։

-Շինարարության վարման մատյանում շինարարության որակի տեխնիկական հսկողություն իրականացնողի կողմից առկա խախտումների վերաբերյալ համապատասխան նշումներն իրականացված չեն /ՀՀՇՆ-1-3.01.01-08 «Շինարարական արտադրության կազմակերպման աշխատանքների կատարում» շինարարական նորմերը հաստատելու մասին ՀՀ քաղաքաշինության նախարարի հրաման 14.01.2008թ. N 11-Ն որոշում, հավելված Ա/։

Վերոգրյալ խախտումներն առաջացնում են վարչական պատասխանատվություն վարչական իրավախախտումների վերաբերյալ ՀՀ օրենսգրքի 15713-րդ հոդվածի հատկանիշներով՝ համաձայն որի՝ օրենքով սահմանված կարգի խախտումներով տեխնիկական հսկողություն իրականացնելն առաջացնում է տուգանքի նշանակում տեխնիկական հսկողություն իրականացնողի նկատմամբ` սահմանված նվազագույն աշխատավարձի հիսնապատիկի չափով։

Վերոնշյալ վարչական իրավախախտման վերաբերյալ գործի քննությունը տեղի է ունեցել 2024 թվականի հունվարի 12-ին ժամը 11։00-ին։ Տեխնիկական հսկողություն իրականացնող «Շինպրոգրես» ՓԲ ընկերության տնօրեն Յուրիկ Սարգսի Մատինյանը /անձնագիր՝ AN0700883, տրված 05.11.2013թ. 004-ի կողմից/, պատշաճ կերպով ծանուցված լինելով վարչական իրավախախտման վերաբերյալ գործի քննության տեղի և ժամանակի, ինչպես նաև վարչական իրավախախտումների վերաբերյալ ՀՀ օրենսգրքի 267-րդ հոդվածով նախատեսված իրավունքների ու պարտականությունների մասին /ծանուցագիր N ՔՏՄ/18.1/275-24, առաքանի՝ LO116161345AM, ՀՀ-ում ինտերնետով ծանուցման պաշտոնական կայք, նույնականացման համար՝ 1431596, 04.01.2024թ./, չի ներկայացել վարչական իրավախախտման վերաբերյալ գործի քննությանը, չի ներկայացրել միջնորդություն՝ գործի քննությունը հետաձգելու մասին, չի ներկայացրել գրավոր առարկություն:

Այսպիսով՝ հիմք ընդունելով վերոգրյալը, սույն վարչական գործում եղած ապացույցները, հաստատված եմ համարում այն փաստը, որ տեխնիկական հսկողություն իրականացնող «Շինպրոգրես» ՓԲ ընկերության տնօրեն Յուրիկ Սարգսի Մատինյանը թույլ է տվել արարք, որի համար վարչական իրավախախտումների վերաբերյալ ՀՀ օրենսգրքի 15713-րդ հոդվածով նախատեսված է վարչական պատասխանատվություն։

 Վերոգրյալի հիման վրա և ղեկավարվելով վարչական իրավախախտումների վերաբերյալ Հայաստանի Հանրապետության օրենսգրքի 24411-րդ հոդվածի 2-րդ կետով և 282-րդ հոդվածի 1-ին կետով՝

**ՈՐՈՇԵՑԻ**

1. Տեխնիկական հսկողություն իրականացնող «Շինպրոգրես» ՓԲ ընկերության տնօրեն Յուրիկ Սարգսի Մատինյանին ենթարկել վարչական պատասխանատվության և նրա նկատմամբ կիրառել վարչական տույժ՝ տուգանք՝ 50.000 (հիսուն հազար) ՀՀ դրամ գումարի չափով:
2. «Շինպրոգրես» ՓԲ ընկերության տնօրեն Յուրիկ Սարգսի Մատինյանին տալ պարտադիր կատարման ցուցում՝ տասնհինգօրյա ժամկետում վերացնելու արձանագրված խախտումները։

**Ծանոթություն․**

Սույն որոշումը կարող է բողոքարկվել այն սահմանված կարգով հանձնելու (հանձնված համարվելու) օրվանից հետո՝ երեսուն օրվա ընթացքում Տեսչական մարմին կամ ՀՀ վարչական դատարան՝ օրենքով սահմանված կարգով և ժամկետներում:
Տուգանքը պետք է վճարվի տուգանք նշանակելու մասին որոշումը հանձնելու օրվանից ոչ ուշ, քան տասնհինգ օրվա ընթացքում, իսկ այդ որոշումը գանգատարկելու կամ բողոքարկելու դեպքում՝ գանգատը կամ բողոքը առանց բավարարման թողնելու մասին ծանուցման օրվանից ոչ ուշ, քան տասնհինգ օրվա ընթացքում:

Տուգանքի գումարն անհրաժեշտ է վճարել ՀՀ պետական բյուջե՝ Հայաստանի Հանրապետության ֆինանսների նախարարության կենտրոնական գանձապետարանի՝ **900005001517** հաշվեհամարին: Տուգանքի գումարը վճարելիս անհրաժեշտ է նպատակը դաշտում նշել որոշման համարը։

|  |  |  |
| --- | --- | --- |
|  |  | **ԿԱՄՈ ԵԴՈՅԱՆ** |